3.6

Zahteve 050, 050a in 050b se nadomestijo z: „Zahteva 050 Z ukazi v menijih mora biti mogoče vnašati kraje začetkov in/ali koncev dnevnih delovnih izmen. Če se v eni koledarski minuti opravi več kot en tak vnos, se ohrani samo zapis vnosa zadnjega kraja začetka in vnosa zadnjega kraja konca, opravljen v tem času.“ „Zahteva 50a Takoj po vstavitvi voznikove (ali delavniške) kartice, in le tedaj, mora zapisovalna naprava omogočiti ročni vnos dejavnosti. Po potrebi so ročni vnosi mogoči ob prvi vstavitvi še ne uporabljene voznikove (ali delavniške) kartice. Pri ročnih vnosih dejavnosti se uporabijo vrednosti lokalnega časa in datuma časovnega pasu (zamik UTC), ki je trenutno nastavljen za enoto v vozilu. Po vstavitvi voznikove ali delavniške kartice se imetnik kartice opozori na: datum in čas njegovega zadnjega izvleka kartice po izbiri: zamik lokalnega časa, ki je trenutno nastavljen za enoto v vozilu Mogoč mora biti vnos dejavnosti z naslednjimi omejitvami: Vrste dejavnosti so DELO, RAZPOLOŽLJIVOST ali ODMOR/POČITEK. Čas začetka in konca za vsako dejavnost je izključno v okviru obdobja od zadnjega izvleka do sedanje vstavitve kartice. Ne sme biti dopuščeno, da bi se dejavnosti med seboj časovno prekrivale. Postopek za ročni vnos dejavnosti vključuje toliko zaporednih korakov, kot je potrebnih za nastavitev vrste, časa začetka in časa konca za vsako dejavnost. Za kateri koli del časovnega obdobja med zadnjim izvlekom in sedanjo vstavitvijo kartice ima imetnik kartice možnost, da ne določi nobene dejavnosti. Med ročnimi vnosi, povezanimi z vstavitvijo kartice in če je primerno, ima imetnik kartice možnost, da vnese: kraj, kjer se je končala prejšnja dnevna delovna izmena, povezano z ustreznim časom (če ni vnesen že ob zadnjem izvleku kartice) kraj, kjer se začne trenutna dnevna delovna izmena, povezano z ustreznim časom Če se vnese kraj, se zapiše na ustrezno tahografsko kartico. Ročni vnosi se prekinejo, če: se kartica izvleče, ali se vozilo premika in je kartica v voznikovi reži. Dovoljene so dodatne prekinitve, npr. iztek časa po določenem obdobju uporabnikove nedejavnosti. Če so ročni vnosi prekinjeni, zapisovalna naprava sprejme kot veljavne vse že popolno vnesene kraje in dejavnosti (z nedvoumnim krajem in časom ali vrsto dejavnosti, časom začetka in časom konca). Če se med potekom ročnih vnosov dejavnosti za prej vstavljeno kartico vstavi kartica drugega voznika ali delavniška kartica, mora biti omogočeno, da se pred začetkom ročnih vnosov za drugo kartico dokončajo ročni vnosi za prej vstavljeno kartico. Imetnik kartice ima možnost vstaviti ročne vnose po naslednjem minimalnem postopku: Ročni vnos dejavnosti, v časovnem zaporedju, v obdobju od zadnjega izvleka do sedanje vstavitve kartice. Čas začetka prve dejavnosti se nastavi na čas izvleka kartice. Za vsak naknaden vnos se čas začetka vnaprej nastavi tako, da takoj sledi koncu prejšnjega vnosa. Za vsako dejavnost se izbere vrsta dejavnosti in čas zaključka. Postopek je zaključen, ko se čas zaključka ročno vnesene dejavnosti pokrije s časom vstavitve kartice. Nato lahko zapisovalna naprava imetniku kartice omogoča, da do potrditve vnosa s posebnim ukazom še spreminja podatke ročno vnesenih dejavnosti. Po tej potrditvi pa ne sme dopuščati nobenega spreminjanja več.“ „Zahteva 50b Zapisovalna naprava mora vozniku omogočati vnos naslednjih dveh posebnih stanj v realnem času: ‚ZUNAJ PODROČJA VELJAVNOSTI‘ (začetek, zaključek) ‚PREVOZ S TRAJEKTOM/VLAKOM‘ Stanje ‚PREVOZ S TRAJEKTOM/VLAKOM‘ ni mogoče, kadar velja stanje ‚ZUNAJ PODROČJA VELJAVNOSTI‘. Odprto stanje ‚ZUNAJ PODROČJA VELJAVNOSTI‘ zapisovalna naprava avtomatsko zaključi, če voznik svojo kartico vstavi ali izvleče. Odprto stanje ‚ZUNAJ PODROČJA VELJAVNOSTI‘ preprečuje naslednje dogodke in opozorila: — vožnjo brez ustrezne kartice — opozorila, povezana s časom neprekinjene vožnje.“